Awankerdoxanê PKKyî ra Sakîne Cansize, temsîlkara KNKyî ya Parîsî Fîdan Dogane û endama têgêrayîşê ciwanîye Leyla Şaylemeze yê ke 9ê Çile ya 2013î de paytextê Faransa Parîs de ameyî qetilkerdene, bajarê Solothurnî yê Swîsre de bi aktîvîteyêk ameyî vîrardene.
Aktîvîteya ke hetê Komunê Cinîyan ê Pinare de ameye viraştene de şexsê hîrê şorişgêr cinîyan de seba heme şehîdanê mucadeleyê azadîye bi rezgirewtişî  ameye despêkerdene. Dima ra derheqê xoverdayîşê Sara, Rojbîne û Ronahî de sînevîzyonêk ame ramotene. Bado zî aktîvîstanê TJK-Eyî qisey kerd û waşt ke seba persayîşê hesabî wa her kes tewrê çalakîya 12ê Çile ya Parîsî bibo.
